b'\n_START_ARTICLE_\nJarlsberg\n_START_PARAGRAPH_\nJarlsberg on norjalainen lehm\xc3\xa4nmaidosta valmistettava puolikova juusto. Se on kotoisin Etel\xc3\xa4-Norjan vuonoiselta Jarlsbergin alueelta, joka kuuluu nykyisin Vestfoldin l\xc3\xa4\xc3\xa4niin. _NEWLINE_Jarlsberg on 30 cm l\xc3\xa4pimitaltaan ja 10 cm korkeudeltaan oleva py\xc3\xb6re\xc3\xa4 kiekko, joka painaa noin 10 kilogrammaa. Kullankeltaisessa juustomassassa on suuria koloja. Jarlsbergia kypsennet\xc3\xa4\xc3\xa4n 100 vuorokaudesta 10 kuukauteen, min\xc3\xa4 aikana kiekkoja huuhdellaan ja hierotaan suolavedell\xc3\xa4._NEWLINE_Jarlsbergin rasvapitoisuus on 45\xc2\xa0% kuiva-aineesta. Sen maku on mieto ja p\xc3\xa4hkin\xc3\xa4inen. Jarlsberg sopii voileiv\xc3\xa4n kanssa nautittavaksi, ja sit\xc3\xa4 sy\xc3\xb6d\xc3\xa4\xc3\xa4n usein aamiaisella ja j\xc3\xa4lkiruokana. Sen kanssa voi nauttia my\xc3\xb6s valkoviini\xc3\xa4.'